# Filariosi

La filariosi és una helmintosi causada per filàries filiformes de nematodes (cucs rodons) de la superfamília Filarioidea. És una malaltia zoonòtica que afecta a uns 120 milions de persones a 72 països, especialment els de clima tropical i subtropical d'Àsia, Àfrica, Amèrica del Sud, el Pacífic occidental i el Carib.
Hi ha 9 filàries que utilitzen els éssers humans com el seu hoste definitiu. Es divideixen en tres grups segons el lloc en el cos que ocupen:
* La filariosi limfàtica és causada pels cucs Wuchereria bancrofti, Brugia malayi, i Brugia timori. Aquests cucs ocupen el sistema limfàtic, incloent els ganglis limfàtics, i en casos crònics causen hidrocele, limfedema i elefantiasi. De vegades, la filariosi limfàtica es presenta com una massa testicular solitària, com una limfangièctasi escrotal amb elefantiasi del penis, com una limfadenopatia aïllada cervical de consistència dura, com un dolor abdominal agut, com un edema inguinal asimptomàtic, com un quist retroperitoneal, com un abscés com una lesió quística en la paret vaginal, com nòduls indurats al pit clínicament semblants a una mastitis crònica unilateral, com un embassament pleural hemorràgic massiu recurrent amb tamponament cardíac concomitant, com una orquitis granulomatosa o com una pancitopènia infantil greu. L'OMS inclou aquesta parasitosi a la llista de malalties tropicals desateses i des de l'any 2000 té en marxa un programa específic per aconseguir la seva eliminació a nivell mundial. Origina amb freqüència discapacitats de gravetat variable en els habitants dels països on és endèmica. El maneig higiènic del limfedema crònic permet reduir significativament la morbiditat i les seqüeles causades per la malaltia en regions altament endèmiques. La filariosi limfàtica és una de les causes infreqüents de quilúria (presència de quil a l'orina) en nens. Hi ha zones, sobretot a l'Àfrica, en les quals la coexistència de filariosi limfàtica i malària simptomàtica té una alta incidència. El tractament farmacològic d'aquesta forma de filariosi consisteix en l'administració de d'ivermectina com a monoteràpia i de combinacions d'ivermectina i albendazole, de dietilcarbamazina i albendazole o d'ivermectina, dietilcarbamazina i albendazole. La dietilcarbamazina, a dosis de 6 mg/kg/dia durant dues o tres setmanes, és eficaç contra les microfilaries i les macrofilaries. Ara per ara, no hi ha una vacuna profilàctica efectiva contra la filariosi limfàtica humana. Les proves experimentals d'una vacuna quimèrica multiepitòpica han aconseguit una forta resposta immunitària humoral i cel·lular contra W. bancrofti.
* La filariosi subcutània és causada per Loa loa (cuc de l'ull d'Àfrica), transmès per la mosca Chrysops. També es coneix com a loaiasi o edema de Calabar. Inicialment, la filària Loa loa s'estableix en la capa de greix subcutània, on prolifera abans de migrar a altres llocs. Una vegada ha arribat al torrent sanguini de l'hoste després d'un llarg període d'incubació, s'ubica a la conjuntiva de l'ull i provoca molèsties intermitents de tipus dolorós. També pot afectar la cavitat vítria. Rares vegades, la loaiasi cursa amb manifestacions atípiques, com ara neuropatia perifèrica i lesions esplèniques, embassament pleural, hematúria macroscòpica, artràlgies, infiltrats eosinofílics pulmonars, síndrome nefròtica, fibrosi endocardíaca o ascites. S'han descrit casos d'encefalitis induïda pel tractament amb albendazole en pacients amb loaiasi.
* La filariosi de cavitat serosa és causada pels cucs Mansonella perstans i Mansonella ozzardi, els quals ocupen les cavitats seroses de l'abdomen. A Espanya, els casos importats de mansonel·losi per Mansonella perstans no són rars entre els migrants d'origen subsaharià. Pot haver-hi una infecció mixta per filàries de dues espècies diferents en individus provinents de països on la malaltia és endèmica.
Els abscessos a extremitats, cervicals, mamaris masculins, submandibulars o perirenals rarament són la primera manifestació d'una filariosi. La eosinofília pulmonar tropical és una seriosa complicació respiratòria d'algunes filariasis, ocasionada per una reacció d'hipersensibilitat tipus I davant la presència de microfilàries en el parènquima del pulmó.
En tots els casos, els vectors són insectes hematòfags (mosques o mosquits) i copèpodes en el cas de Dracunculus medinensis. Culex quinquefasciatus és el principal vector de la filariosi limfàtica en les àrees urbanes i semiurbanes de d'Àsia, Àfrica i el continent americà. Les mosques negres del gènere Simulium transmeten la filària Onchocerca volvulus causant, juntament amb el seu endosimbiont bacterià Wolbachia pipientis de l'oncocercosi, una malaltia que provoca un gran nombre de casos de ceguesa a l'Àfrica subsahariana. L'epilèpsia associada a l'oncocercosi i la sindrome de Nakalanga són bastant freqüents en zones endèmiques. Ochlerotatus niveus és el vector de la filariosi limfàtica subperiòdica diürna, una variant singular de la filariosi limfàtica amb alta prevalença únicament al districte de Nicobar de les illes Andaman i Nicobar. Onchocerca fasciata causa filariosis en dromedaris i camells bactrians, mentre que Dipetalonema evansi és l'origen de balanopostitis i de diversos trastorns testiculars en els camells mascles de l'Alt Egipte. La dirofilariosi per Dirofilaria immitis és la malaltia parasitària visceral més prevalent en els gossos i gats domèstics, raboses, coiots, xacals i gats ferals d'arreu del món. Culex theileri (Culicidae) és el vector natural de D. immitis a Madeira, Culex pipiens i Aedes aegypti a Argentina, Aedes poicilius a les Filipines i Culex pipiens haplotip H1 a determinades zones endèmiques de l'Espanya occidental. En el decurs dels darrers anys, aquest cuc ha desenvolupat una creixent resistència als antihelmíntics. La dirofilariosi subcutània causada per Dirofilaria repens és menys coneguda i més difícil de diagosticar que la que origina D. immitis i la seva prevalença ha augmentat darrerament a diversos països europeus. Les dirofilariosis humanes pulmonars, oculars, orals, escrotals infantils, testiculars, subcutànies, intramusculars de la glàndula lacrimal o de la cavitat pleural són molt inusuals avui dia.
Una persona infestada per filàries pot ser descrita com "microfilarèmica" o "amicrofilarèmica," depenent de si es poden o no trobar a la sang perifèrica microfilàries. La filariosi és diagnosticada en casos amb microfilarèmia usant diversos mètodes, principalment a través de l'observació directa de microfilàries en la sang perifèrica o emprant biomarcadors antigènics. La filariosi oculta (amicrofilarèmica) es diagnostica basada en observacions clíniques i, en alguns casos, mitjançant la recerca d'un antigen determinat a la sang circulant. Microscòpicament, les microfilàries acostumen a tenir entre 250-300 micròmetres de longitud i uns 3-7 de diàmetre, una beina incolora a la tinció de Giemsa i diversos nuclis somàtics que varien de localització segons l'espècie. En certs casos de loaiasi, la morfologia poc definida de les microfilàries fa que sigui necessari efectuar la prova de la reacció en cadena de la polimerasa per obtenir un diagnòstic de certesa. Durant els darrers anys s'ha registrat als països del Primer Món un considerable augment de la població immigrant i de viatgers provinents d'àrees amb filariosi endèmica. Aquesta situació epidemiològica ha impulsat el desenvolupament de tècniques específiques de diagnòstic molecular alternatives als procediments parasitològis clássics, per tal de facilitar la diagnosi diferencial entre els diferents helmints implicats en les filariosis importades. La identificació incidental de microfilàries en un nòdul tiroidal al practicar una punció aspirativa amb agulla fina és un fet poc comú. S'ha publicat algun cas d'infecció per microfilàries en una úlcera purulenta elefantiàsica i en una metàstasi ganglionar d'un carcinoma de mama invasiu.

## Referències

* ↑ Cross, JH «Filarial Nematodes» (en anglès). A: Medical Microbiology. 4th Edition, Chap. 92 (Baron, S; Ed.) University of Texas Medical Branch at Galveston, 1996; NBKK7844, pàgs: 9. PMID: 21413271 [Consulta: 29 setembre 2018].
* ↑ Simón, F; González-Miguel, J; Diosdado, A; Gómez, PJ; et al «The Complexity of Zoonotic Filariasis Episystem and Its Consequences: A Multidisciplinary View» (en anglès). Biomed Res Int, 2017 Maig 31; 2017, pp: 6436130. DOI: 10.1155/2017/6436130. PMC: 5469992. PMID: 28642878 [Consulta: 22 octubre 2024].
* ↑ Naing, C; Whittaker, MA; Tung, WS; Aung, H; Mak, JH «Prevalence of zoonotic (brugian) filariasis in Asia: A proportional meta-analysis» (en anglès). Acta Trop, 2024 Gen; 249, pp: 107049. DOI: 10.1016/j.actatropica.2023.107049. ISSN: 1873-6254. PMID: 37866729 [Consulta: 23 octubre 2024].
* ↑ Hoerauf, A; Pfarr, K; Mand, S; Debrah, AY; Specht, S «Filariasis in Africa--treatment challenges and prospects» (en anglès). Clin Microbiol Infect, 2011 Jul; 17 (7), pp: 977-985. DOI: 10.1111/j.1469-0691.2011.03586.x. ISSN: 1469-0691. PMID: 21722251 [Consulta: 23 octubre 2024].
* ↑ Bain, O; Otranto, D; Diniz, DG; Nascimento dos Santos, J; Pinto de Oliveira, N; Negrão Frota de Almeida, I; et al «Human intraocular filariasis caused by Pelecitus sp. nematode, Brazil» (en anglès). Emerg Infect Dis, 2011 Maig; 17 (5), pp: 867-869. DOI: 10.3201/eid1705.101309. PMC: 3321769. PMID: 21529397 [Consulta: 25 octubre 2024].
* ↑ Reimer, LJ; Thomsen, EK; Tisch, DJ; Henry-Halldin, CN; Zimmerman, PA; Baea, ME; Dagoro, H; Susapu, M; et al «Insecticidal bed nets and filariasis transmission in Papua New Guinea» (en anglès). N Engl J Med, 2013 Ag 22; 369 (8), pp: 745-753. DOI: 10.1056/NEJMoa1207594. PMC: 3835352. PMID: 23964936 [Consulta: 25 octubre 2024].
* ↑ Gonzales, M; Noland, GS; Mariano, EF; Blount, S «Lymphatic filariasis elimination in the Dominican Republic: History, progress, and remaining steps» (en anglès). PLoS Negl Trop Dis, 2021 Ag 10; 15 (8), pp: e0009590. DOI: 10.1371/journal.pntd.0009590. PMC: 8378723. PMID: 34375332 [Consulta: 1r febrer 2025].
* ↑ Newman, TE; Juergen, AL «Filariasis» (en anglès). StatPearls [Internet]. StatPearls Publishing LLC, 2023 Ag 8; NBK556012 (rev), pàgs: 6. PMID: 32310472 [Consulta: 22 octubre 2024].
* ↑ Zulfiqar, H; Malik, A «Bancroftian Filariasis» (en anglès). StatPearls [Internet]. StatPearls Publishing LLC, 2023 Jul 31; NBK547682 (rev), pàgs: 7. PMID: 31613462 [Consulta: 25 octubre 2024].
* ↑ Nunthanid, P; Roongruanchai, K; Wongkamchai, S; Sarasombath, PT «Case Report: Periorbital Filariasis Caused by Brugia malayi» (en anglès). Am J Trop Med Hyg, 2020 Des; 103 (6), pp: 2336-2338. DOI: 10.4269/ajtmh.20-0853. PMC: 7695118. PMID: 32959768 [Consulta: 25 octubre 2024].
* ↑ McNulty, SN; Mitreva, M; Weil, GJ; Fischer, PU «Inter and intra-specific diversity of parasites that cause lymphatic filariasis» (en anglès). Infect Genet Evol, 2013 Mar; 14, pp: 137-146. DOI: 10.1016/j.meegid.2012.11.002. PMC: 3801268. PMID: 23201850 [Consulta: 22 octubre 2024].
* ↑ Breslin, JW; Yang, Y; Scallan, JP; Sweat, RS; et al «Lymphatic Vessel Network Structure and Physiology» (en anglès). Compr Physiol, 2018 Des 13; 9 (1), pp: 207-299. DOI: 10.1002/cphy.c180015. PMC: 6459625. PMID: 30549020 [Consulta: 26 octubre 2024].
* ↑ Chakraborty, S; Gurusamy, M; Zawieja, DC; Muthuchamy, M «Lymphatic filariasis: perspectives on lymphatic remodeling and contractile dysfunction in filarial disease pathogenesis» (en anglès). Microcirculation, 2013 Jul; 20 (5), pp: 349-964. DOI: 10.1111/micc.12031. PMC: 3613430. PMID: 23237232 [Consulta: 22 octubre 2024].
* ↑ Yonder, S; Pandey, J «Filarial Hydrocele» (en anglès). StatPearls [Internet]. StatPearls Publishing LLC, 2023 Jul 31; NBK560776 (rev), pàgs: 9. PMID: 32809611 [Consulta: 24 octubre 2024].
* ↑ Mackenzie, CD; Kapa, DR; Krishnasastry, S; Douglass, J; et al «Managing Lymphedema Induced by Lymphatic Filariasis: Implementing and Improving Care at the Individual and Programmatic Levels» (en anglès). Am J Trop Med Hyg, 2024 Jul 30; 111 (Supl 4), pp: 3-21. DOI: 10.4269/ajtmh.23-0905. PMC: 11448485. PMID: 39084208 [Consulta: 23 octubre 2024].
* ↑ Ledwani, A; Karnan, A «A case of chronic elephantiasis» (en anglès). Pan Afr Med J, 2024 Feb 20; 47, pp: 74. DOI: 10.11604/pamj.2024.47.74.41427. PMC: 11068468. PMID: 38708139 [Consulta: 24 octubre 2024].
* ↑ Shukla, SK; Kusum, A; Sharma, S; Kandari, D «Filariasis presenting as a solitary testicular mass» (en anglès). Trop Parasitol, 2019 Jul-Des; 9 (2), pp: 124-126. DOI: 10.4103/tp.TP_15_19. PMC: 6767791. PMID: 31579667 [Consulta: 23 octubre 2024].
* ↑ Vishwanath, T; Nagpal, A; Ghate, S; Sharma, A «Scrotal Lymphangiectasia with Penile Elephantiasis in Underlying Lymphatic Filariasis-Challenging the Diagnostic Mind! A Case Report» (en anglès). Dermatopathology (Basel), 2021 Gen 1; 8 (1), pp: 10-16. DOI: 10.3390/dermatopathology8010002. PMC: 7838918. PMID: 33401419 [Consulta: 17 desembre 2024].
* ↑ Raveendran, R «Lymph Node Enlargement in Neck Filariasis as a Rare Cause: A Case Report» (en anglès). Iran J Med Sci, 2017 Set; 42 (5), pp: 493-496. ISSN: 1735-3688. PMC: 5722968. PMID: 29234183 [Consulta: 18 febrer 2025].
* ↑ Metha, NN; Dalavi, VS; Mehta, NP «Filariasis presenting as acute abdominal pain: The role of imaging and image-guided intervention in diagnosis» (en anglès). Radiol Case Rep, 2016 Feb 17; 10 (2), pp: 1125. DOI: 10.2484/rcr.v10i2.1125. PMC: 4921166. PMID: 27398130 [Consulta: 24 octubre 2024].
* ↑ Dhawan, AK; Bisherwal, K; Grover, C; Sharma, S «An asymptomatic inguinal swelling: Lymphatic filariasis» (en anglès). Indian J Dermatol Venereol Leprol, 2016 Jul-Ag; 82 (4), pp: 446-448. ISSN 0378-6323. DOI: 10.4103/0378-6323.174367. PMID: 27279316 [Consulta: 29 desembre 2024].
* ↑ Sancheti, PM; Naikwade, RR «Lymphatic filariasis presenting as retroperitoneal cyst» (en anglès). Trop Parasitol, 2020 Gen-Jun; 10 (1), pp: 59-61. DOI: 10.4103/tp.TP_73_19. PMC: 7365508. PMID: 32775296 [Consulta: 23 octubre 2024].
* ↑ Ghimire, P; Ghimire, PG «Genital filariasis presenting as a vaginal wall cystic lesion» (en anglès). IDCases, 2019 Nov 11; 19, pp: e00670. DOI: 10.1016/j.idcr.2019.e00670. PMC: 6872808. PMID: 31768314 [Consulta: 24 octubre 2024].
* ↑ Sharma, VA; Kamat, MM; Sathyan, JK; Barman, S; Shetye, S «A rare case of unilateral breast filariasis mimicking chronic mastitis» (en anglès). Int Surg J, 2021 Jul; 8 (7), pp: 2228-2230. DOI: 10.18203/2349-2902.isj20212744. ISSN: 2349-2902 [Consulta: 25 desembre 2024].
* ↑ Sinha, SK; Goel, A; Sachan, M; Saraf, S; Verma, CM «Recurrent Hemorrhagic Pericardial Effusion and Tamponade due to Filariasis Successfully Treated with Ivermectin and Albendazole» (en anglès). Heart Views, 2015 Abr-Jun; 16 (2), pp: 53-55. DOI: 10.4103/1995-705X.159220. PMC: 4485202. PMID: 26240733 [Consulta: 24 octubre 2024].
* ↑ Janssen, KM; Willis, CJ; Anderson, M; Gelnett, MS; et al «Filariasis Orchitis-Differential for Acute Scrotum Pathology» (en anglès). Urol Case Rep, 2017 Maig 4; 13, pp: 117-119. DOI: 10.1016/j.eucr.2017.04.002. PMC: 5426035. PMID: 28507911 [Consulta: 26 gener 2025].
* ↑ Mandal, AK; Jana, JK; Gayen, S; Pal, AC «Filariasis presenting as pancytopenia in a child» (en anglès). BMJ Case Rep, 2022 Maig 23; 15 (5), pp: e248930. DOI: 10.1136/bcr-2022-248930. PMC: 9174759. PMID: 35606041 [Consulta: 24 octubre 2024].
* ↑ Chandy, A; Thakur, AS; Singh, MP; Manigauha, A «A review of neglected tropical diseases: filariasis» (en anglès). Asian Pac J Trop Med, 2011 Jul; 4 (7), pp: 581-586. DOI: 10.1016/S1995-7645(11)60150-8. ISSN: 1995-7645. PMID: 21803313 [Consulta: 22 octubre 2024].
* ↑ Addiss, DG «Global elimination of lymphatic filariasis: addressing the public health problem» (en anglès). PLoS Negl Trop Dis, 2010 Jun 29; 4 (6), pp: e741. DOI: 10.1371/journal.pntd.0000741. PMC: 2894130. PMID: 20614015 [Consulta: 4 octubre 2024].
* ↑ Zeldenryk, LM; Gray, M; Speare, R; Gordon, S; Melrose, W «The emerging story of disability associated with lymphatic filariasis: a critical review» (en anglès). PLoS Negl Trop Dis, 2011 Des; 5 (12), pp: e1366. DOI: 10.1371/journal.pntd.0001366. PMC: 3246437. PMID: 22216361 [Consulta: 25 octubre 2024].
* ↑ Stocks, ME; Freeman, MC; Addiss, DG «The Effect of Hygiene-Based Lymphedema Management in Lymphatic Filariasis-Endemic Areas: A Systematic Review and Meta-analysis» (en anglès). PLoS Negl Trop Dis, 2015 Oct 23; 9 (10), pp: e0004171. DOI: 10.1371/journal.pntd.0004171. PMC: 4619803. PMID: 26496129 [Consulta: 5 març 2025].
* ↑ Srivastava, S; Tiwari, V; Sen, M «Rare Cases of Filarial Chyluria in Children» (en anglès). Int Med Case Rep J, 2022 Mar 30; 15, pp: 135-139. DOI: 10.2147/IMCRJ.S339207. PMC: 8977219. PMID: 35386532 [Consulta: 23 novembre 2024].
* ↑ Wilairatana, P; Kotepui, KU; Mala, W; Wangdi, K; Kotepui, M «Prevalence, probability, and characteristics of malaria and filariasis co-infections: A systematic review and meta-analysis» (en anglès). PLoS Negl Trop Dis, 2022 Oct 21; 16 (10), pp: e0010857. DOI: 10.1371/journal.pntd.0010857. PMC: 9586402. PMID: 36269701 [Consulta: 15 novembre 2024].
* ↑ Acharya, A; Rakshit, A; Halder, S; Chatterjee, M; Chakrabarti, S; Saha, P; Bera, DK; et al «Coexistent malaria and filaria among the febrile patients attending for malaria diagnosis: A clinic-based study» (en anglès). Trop Parasitol, 2021 Gen 25; 10 (2), pp: 109-113. DOI: 10.4103/tp.TP_93_20. PMC: 7951078. PMID: 33747877 [Consulta: 9 novembre 2024].
* ↑ Siewe Fodjo, JN; Kugler, M; Hotterbeekx, A; Hendy, A; et al «Would ivermectin for malaria control be beneficial in onchocerciasis-endemic regions?» (en anglès). Infect Dis Poverty, 2019 Ag 23; 8 (1), pp: 77. DOI: 10.1186/s40249-019-0588-7. PMC: 6706915. PMID: 31439040 [Consulta: 5 febrer 2025].
* ↑ Freitas, LT; Khan, MA; Uddin, A; Halder, JB; Singh-Phulgenda, S; Raja, JD; Balakrishnan, V; Harriss, E; Rahi, M; Brack, M; Guérin, PJ; Basáñez, MG; et al «The lymphatic filariasis treatment study landscape: A systematic review of study characteristics and the case for an individual participant data platform» (en anglès). PLoS Negl Trop Dis, 2024 Gen 16; 18 (1), pp: e0011882. DOI: 10.1371/journal.pntd.0011882. PMC: 10817204. PMID: 38227595 [Consulta: 8 gener 2025].
* ↑ Gómez Fernández, E; Zufía García, FJ «Filariasis linfática» (en castellà). Rev Clin Med Fam, 2020 Feb; 13 (1), pp: 89-92. ISSN: 2386-8201 [Consulta: 13 març 2025].
* ↑ Kalyanasundaram, R; Khatri, V; Chauhan, N «Advances in Vaccine Development for Human Lymphatic Filariasis» (en anglès). Trends Parasitol, 2020 Feb; 36 (2), pp: 195-205. DOI: 10.1016/j.pt.2019.11.005. PMC: 6986804. PMID: 31864894 [Consulta: 17 gener 2025].
* ↑ Parvin, R; Habib Ullah Masum, M; Ferdous, J; Mahdeen, AA; Shafiqul Islam Khan, M «Designing of a chimeric multiepitope vaccine against bancroftian lymphatic filariasis through immunoinformatics approaches» (en anglès). PLoS One, 2024 Set 19; 19 (9), pp: e0310398. DOI: 10.1371/journal.pone.0310398. PMC: 11412548. PMID: 39298468 [Consulta: 28 febrer 2025].
* ↑ Kelly-Hope, L; Paulo, R; Thomas, B; Brito, M; et al «Loa loa vectors Chrysops spp.: perspectives on research, distribution, bionomics, and implications for elimination of lymphatic filariasis and onchocerciasis» (en anglès). Parasit Vectors, 2017 Abr 5; 10 (1), pp: 172. DOI: 10.1186/s13071-017-2103-y. PMC: 5382514. PMID: 28381279 [Consulta: 23 octubre 2024].
* ↑ Vivas Moresco, M; García Lopez Hortelano, M; Villota Arrieta, J; Subirats Núñez, M «Edema de Calabar en una niña guineana: loasis» (en castellà). An Pediatr (Barc), 2017 Jun; 86 (6), pp: 359-360. DOI: 10.1016/j.anpedi.2017.01.005. ISSN: 1695-4033. PMID: 28259648 [Consulta: 30 octubre 2024].
* ↑ López-Rodríguez, I; De-la-Fuente-Cid, R; Carnero-López, JM; Cordido-Carballido, M; Zúñiga-Rodríguez, C «Loiasis. Aproximación a una forma de parasitosis ocular» (en castellà). Arch Soc Esp Oftalmol, 2007 Gen; 82 (1), pp: 55-57. DOI: 10.4321/s0365-66912007000100011. ISSN: 1989-7286. PMID: 17262239 [Consulta: 30 octubre 2024].
* ↑ Dieki, R; Nsi-Emvo, E; Akue, JP «The Human Filaria Loa loa: Update on Diagnostics and Immune Response» (en anglès). Res Rep Trop Med, 2022 Ag 1; 13, pp: 41-54. DOI: 10.2147/RRTM.S355104. PMC: 9355020. PMID: 35936385 [Consulta: 22 octubre 2024].
* ↑ Pallara, E; Cotugno, S; Guido, G; De Vita, E; Ricciardi, A; Totaro, V; Camporeale, M; Frallonardo, L; Novara, R; Panico, GG; Puzo, P; Alessio, G; et al «Loa loa in the Vitreous Cavity of the Eye: A Case Report and State of Art» (en anglès). Am J Trop Med Hyg, 2022 Ag 1; 107 (3), pp: 504-516. DOI: 10.4269/ajtmh.22-0274. PMC: 9490677. PMID: 35914685 [Consulta: 23 octubre 2024].
* ↑ Gobbi, F; Boussinesq, M; Mascarello, M; Angheben, A; Gobbo, M; Rossanese, A; et al «Case report: Loiasis with peripheral nerve involvement and spleen lesions» (en anglès). Am J Trop Med Hyg, 2011 Maig; 84 (5), pp: 733-737. DOI: 10.4269/ajtmh.2011.10-0458. PMC: 3083740. PMID: 21540382 [Consulta: 12 gener 2025].
* ↑ Hocqueloux, L; Kerdraon, R; Niang, M; Grézard, O «The case: a Senegalese man with gross hematuria» (en anglès). Kidney Int, 2009 Gen; 75 (1), pp: 125-126. DOI: 10.1038/ki.2008.465. ISSN: 1523-1755. PMID: 19092827 [Consulta: 14 febrer 2025].
* ↑ Adhisivam, B; Mahadevan, S «Nephrotic syndrome in a girl with filariasis» (en anglès). Indian Pediatr, 2005 Set; 42 (9), pp: 960-961. ISSN 0974-7559. PMID: 16208066 [Consulta: 14 febrer 2025].
* ↑ Buell, KG; Whittaker, C; Chesnais, CB; Jewell, PD; Pion, SDS; Walker, M; et al «Atypical Clinical Manifestations of Loiasis and Their Relevance for Endemic Populations» (en anglès). Open Forum Infect Dis, 2019 Nov 1; 6 (11), pp: ofz417. DOI: 10.1093/ofid/ofz417. PMC: 6824532. PMID: 31696139 [Consulta: 9 desembre 2024].
* ↑ Métais, A; Michalak, S; Rousseau, A «Albendazole-related Loa Loa encephalopathy» (en anglès). IDCases, 2021 Gen 6; 23, pp: e01033. DOI: 10.1016/j.idcr.2020.e01033. PMC: 7804833. PMID: 33489754 [Consulta: 9 desembre 2024].
* ↑ Simonsen, PE; Onapa, AM; Asio, SM «Mansonella perstans filariasis in Africa» (en anglès). Acta Trop, 2011 Set; 120 (Supl 1), pp: S109-S120. DOI: 10.1016/j.actatropica.2010.01.014. ISSN: 1873-6254. PMID: 20152790 [Consulta: 23 octubre 2024].
* ↑ Lima, NF; Veggiani Aybar, CA; Dantur Juri, MJ; Ferreira, MU «Mansonella ozzardi: a neglected New World filarial nematode» (en anglès). Pathog Glob Health, 2016 Maig; 110 (3), pp: 97-107. DOI: 10.1080/20477724.2016.1190544. PMC: 4984955. PMID: 27376501 [Consulta: 23 octubre 2024].
* ↑ Mediannikov, O; Ranque, S «Mansonellosis, the most neglected human filariasis» (en anglès). New Microbes New Infect, 2018 Set 1; 26, pp: S19-S22. DOI: 10.1016/j.nmni.2018.08.016. PMC: 6205574. PMID: 30402239 [Consulta: 22 octubre 2024].
* ↑ Puente, S; Lago, M; Subirats, M; Sanz-Esteban, I; Arsuaga, M; Vicente, B; Alonso-Sardon, M; et al «Imported Mansonella perstans infection in Spain» (en anglès). Infect Dis Poverty, 2020 Jul 23; 9 (1), pp: 105. DOI: 10.1186/s40249-020-00729-9. PMC: 7376953. PMID: 32703283 [Consulta: 9 desembre 2024].
* ↑ Gil-Setas, A; Pérez Salazar, M; Navascués, A; Rodríguez Eleta, F; et al «Coinfección por dos filarias (Loa loa y Mansonella perstans) en una paciente proveniente de Guinea» (en castellà). An Sist Sanit Navar, 2010 Maig-Ag; 33 (2), pp: 227-231. DOI: 10.4321/s1137-66272010000300012. ISSN: 2340-3527. PMID: 20927150 [Consulta: 2 gener 2025].
* ↑ Ahuja, M; Pruthi, SK; Gupta, R; Khare, P «Unusual presentation of filariasis as an abscess: A case report» (en anglès). J Cytol, 2016 Gen-Mar; 33 (1), pp: 46-48. DOI: 10.4103/0970-9371.175520. PMC: 4782405. PMID: 27011444 [Consulta: 22 octubre 2024].
* ↑ Hameed, RN; Philips, G; Sreelatha, KN; John, S «A rare case of filarial cervical abscess» (en anglès). Clin Med (Lond), 2023 Nov; 23 (Supl 6), pp: 44-45. DOI: 10.7861/clinmed.23-6-s44. PMC: 11046593. PMID: 38182258 [Consulta: 22 octubre 2024].
* ↑ Fernandes, H; Thomas, BM; Putran, I «Adult filarial worm from the breast aspirate of a young man» (en anglès). J Parasit Dis, 2016 Jun; 40 (2), pp: 536-538. DOI: 10.1007/s12639-014-0484-9. PMC: 4927466. PMID: 27413335 [Consulta: 23 octubre 2024].
* ↑ Kaur, R; Philip, KJ; Laxman, KR; Masih, K «Filarial abscess in the submandibular region» (en anglès). J Oral Maxillofac Pathol, 2013 Maig; 17 (2), pp: 320. DOI: 10.4103/0973-029X.119769. PMC: 3830255. PMID: 24250107 [Consulta: 23 octubre 2024].
* ↑ Sharma, G; Sachdeva, R; Aggarwal, S; Verma, A; Anand, A; et al «Isolated perinephric abscess as the initial manifestation of filariasis-an unusual presentation» (en anglès). Clin Case Rep, 2024 Mar 4; 12 (3), pp: e8608. DOI: 10.1002/ccr3.8608. PMC: 10912095. PMID: 38444920 [Consulta: 22 octubre 2024].
* ↑ Jha, SK; Karna, B; Mahajan, K «Tropical Pulmonary Eosinophilia» (en anglès). StatPearls [Internet]. StatPearls Publishing LLC, 2023 Jul 25; NBK557524 (rev), pàgs: 7. PMID: 32491456 [Consulta: 23 octubre 2024].
* ↑ Box, EK; Cleveland, CA; Garrett, KB; Grunert, RK; Hutchins, K; Majewska, AA; et al «Copepod consumption by amphibians and fish with implications for transmission of Dracunculus species» (en anglès). Int J Parasitol Parasites Wildl, 2021 Jun 8; 15, pp: 231-237. DOI: 10.1016/j.ijppaw.2021.06.001. PMC: 8217678. PMID: 34189031 [Consulta: 22 octubre 2024].
* ↑ Simonsen, PE; Mwakitalu, ME «Urban lymphatic filariasis» (en anglès). Parasitol Res, 2013 Gen; 112 (1), pp: 35-44. DOI: 10.1007/s00436-012-3226-x. PMC: 3536942. PMID: 23239094 [Consulta: 9 desembre 2024].
* ↑ Doherty, M; Grant, JR; Pilotte, N; Bennuru, S; Fischer, K; Lustigman, S; Nutman, TB; Pfarr, K; et al «Optimized strategy for real-time qPCR detection of Onchocerca volvulus DNA in pooled Simulium sp. blackfly vectors» (en anglès). PLoS Negl Trop Dis, 2023 Des 14; 17 (12), pp: e0011815. DOI: 10.1371/journal.pntd.0011815. PMC: 10754622. PMID: 38096317 [Consulta: 23 octubre 2024].
* ↑ Landmann, F «The Wolbachia Endosymbionts» (en anglès). Microbiol Spectr, 2019 Mar; 7 (2), pp: 1-15. DOI: 10.1128/microbiolspec.BAI-0018-2019. PMC: 11590423. PMID: 30953430 [Consulta: 5 febrer 2025].
* ↑ Tamarozzi, F; Halliday, A; Gentil, K; Hoerauf, A; et al «Onchocerciasis: the role of Wolbachia bacterial endosymbionts in parasite biology, disease pathogenesis, and treatment» (en anglès). Clin Microbiol Rev, 2011 Jul; 24 (3), pp: 459-468. DOI: 10.1128/CMR.00057-10. PMC: 3131055. PMID: 21734243 [Consulta: 23 octubre 2024].
* ↑ Amazigo, U; Noma, M; Bump, J; Benton, B; Liese, B; Yaméogo, L; et al «Onchocerciasis» (en anglès). A: Disease and Mortality in Sub-Saharan Africa. 2nd edition (Jamison DT, Feachem RG, Makgoba MW, Bos ER, et al; Eds.) Washington (DC): The International Bank for Reconstruction and Development/The World Bank, 2006; NBK2287, Chap. 15, pàgs: 9. PMID: 21290648 [Consulta: 23 octubre 2024].
* ↑ Colebunders, R; Mandro, M; Njamnshi, AK; Boussinesq, M; Hotterbeekx, A; Kamgno, J; O'Neill, S; Hopkins, A; Suykerbuyk, P; Basáñez, MG; et al «Report of the first international workshop on onchocerciasis-associated epilepsy» (en anglès). Infect Dis Poverty, 2018 Mar 22; 7 (1), pp: 23. DOI: 10.1186/s40249-018-0400-0. PMC: 5868050. PMID: 29580280 [Consulta: 23 octubre 2024].
* ↑ Hotterbeekx, A; Lammens, M; Onzivua, S; Lukande, R; Olwa, F; Kumar-Singh, S; Van Hees, S; et al «Neuropathological Changes in Nakalanga Syndrome-A Case Report» (en anglès). Pathogens, 2021 Gen 23; 10 (2), pp: 116. DOI: 10.3390/pathogens10020116. PMC: 7912209. PMID: 33498763 [Consulta: 23 octubre 2024].
* ↑ Shriram, AN; Krishnamoorthy, K; Sehgal, SC «Transmission dynamics of diurnally subperiodic lymphatic filariasis transmitted by Ochlerotatus (Finlaya) niveus in the Andaman & Nicobar Islands» (en anglès). Indian J Med Res, 2008 Gen; 127 (1), pp: 37-43. DOI: 10.1007/978-981-13-1391-2_9. ISSN: 2349-5340. PMID: 18316851 [Consulta: 23 octubre 2024].
* ↑ Shriram, AN; Murhekar, MV; Ramaiah, KD; Sehgal, SC «Prevalence of diurnally subperiodic bancroftian filariasis among the Nicobarese in Andaman and Nicobar Islands, India: effect of age and gender» (en anglès). Trop Med Int Health, 2002 Nov; 7 (11), pp: 949-954. DOI: 10.1046/j.1365-3156.2002.00949.x. ISSN: 1365-3156. PMID: 12390601 [Consulta: 23 octubre 2024].
* ↑ Ghahvei, Y; Mirzaei, M; Hashemnia, S; Golchin, M; Kheirandish, R; Uni, S; Mendoza-Roldan, JA; et al «Scanning electron microscopy of Onchocerca fasciata (Filarioidea: Onchocercidae) adults, microfilariae and eggs with notes on histopathological findings in camels» (en anglès). Parasit Vectors, 2020 Maig 13; 13 (1), pp: 249. DOI: 10.1186/s13071-020-04123-0. PMC: 7218593. PMID: 32404208 [Consulta: 19 novembre 2024].
* ↑ Khalphallah, A; Al-Daek, T; Abdelhamid, M; Elmeligy, E; El-Hawari, SF; Khesruf, KA; et al «Camel filariasis (Dipetalonema evansi) and its association with clinical balanoposthitis with reference to prominent changes in clinical findings, serum testosterone, semen analysis, and testicular histopathology» (en anglès). BMC Vet Res, 2024 Gen 3; 20 (1), pp: 1-14. DOI: 10.1186/s12917-023-03844-5. PMC: 10763322. PMID: 38172872 [Consulta: 19 novembre 2024].
* ↑ Montoya-Alonso, JA; García Rodríguez, SN; Carretón, E; Rodríguez Escolar, I; Costa-Rodríguez, N; et al «Seroprevalence of Feline Heartworm in Spain: Completing the Epidemiological Puzzle of a Neglected Disease in the Cat» (en anglès). Front Vet Sci, 2022 Maig 12; 9, pp: 900371. DOI: 10.3389/fvets.2022.900371. PMC: 9159151. PMID: 35664841 [Consulta: 19 febrer 2025].
* ↑ Simón, F; Siles-Lucas, M; Morchón, R; González-Miguel, J; Mellado, I; et al «Human and Animal Dirofilariasis: the Emergence of a Zoonotic Mosaic» (en anglès). Clin Microbiol Rev, 2012 Jul; 25 (3), pp: 507-544. DOI: 10.1128/CMR.00012-12. PMC: 3416488. PMID: 22763636 [Consulta: 13 desembre 2024].
* ↑ Santa-Ana, M; Khadem, M; Capela, R «Natural infection of Culex theileri (Diptera: Culicidae) with Dirofilaria immitis (Nematoda: Filarioidea) on Madeira Island, Portugal» (en anglès). J Med Entomol, 2006 Gen; 43 (1), pp: 104-146. DOI: 10.1093/jmedent/43.1.104. ISSN: 1938-2928. PMID: 16506454 [Consulta: 13 desembre 2024].
* ↑ Vezzani, D; Eiras, DF; Wisnivesky, C «Dirofilariasis in Argentina: historical review and first report of Dirofilaria immitis in a natural mosquito population» (en anglès). Vet Parasitol, 2006 Mar 31; 136 (3-4), pp: 259-273. DOI: 10.1016/j.vetpar.2005.10.026. ISSN: 1873-2550. PMID: 16310953 [Consulta: 13 desembre 2024].
* ↑ Aure, W; Torno, M; Malijan, RP; Cruz, E; Hernandez, L; Baquilod, M; et al «Investigation of mosquitoes with emphasis on Aedes (Finlaya) Poicilius, vector of bancroftian filariasis on Panay Island, the Philippines» (en anglès). Southeast Asian J Trop Med Public Health, 2016 Set; 47 (5), pp: 912-926. ISSN: 2697-5718. PMID: 29620345 [Consulta: 13 març 2025].
* ↑ Morchón, R; Bargues, MD; Latorre, JM; Melero-Alcíbar, R; Pou-Barreto, C; et al «Haplotype H1 of Culex pipiens implicated as natural vector of Dirofilaria immitis in an endemic area of Western Spain» (en anglès). Vector Borne Zoonotic Dis, Hivern 2007; 7 (4), pp: 653-658. DOI: 10.1089/vbz.2007.0124. ISSN: 1530-3667. PMID: 17979532 [Consulta: 13 desembre 2024].
* ↑ Noack, S; Harrington, J; Carithers, DS; Kaminsky, R; Selzer, PM «Heartworm disease - Overview, intervention, and industry perspective» (en anglès). Int J Parasitol Drugs Drug Resist, 2021 Ag; 16, pp: 65-89. DOI: 10.1016/j.ijpddr.2021.03.004. PMC: 10763322. PMID: 34030109 [Consulta: 19 novembre 2024].
* ↑ Genchi, C; Kramer, L «Subcutaneous dirofilariosis (Dirofilaria repens): an infection spreading throughout the old world» (en anglès). Parasit Vectors, 2017 Nov 9; 10 (Supl 2), pp: 517. DOI: 10.1186/s13071-017-2434-8. PMC: 5688444. PMID: 29143643 [Consulta: 29 novembre 2024].
* ↑ Sileli, M; Tsagkaropoulos, S; Madesis, A «Dirofilariasis pulmonar: un reto diagnóstico en la práctica clínica» (en castellà). Arch Bronconeumol, 2016 Jun; 52 (6), pp: 338-339. DOI: 10.1016/j.arbres.2015.08.011. ISSN: 1579-2129. PMID: 26526293 [Consulta: 21 desembre 2024].
* ↑ Tafti MF; Hajilary, A; Siatiri, H; Rokni, M; et al «Ocular dirofilariasis, a case report» (en anglès). Iran J Parasitol, 2010 Set; 5 (3), pp: 64-68. ISSN: 1735-7020. PMC: 3279847. PMID: 22347257 [Consulta: 5 gener 2025].
* ↑ Spadigam, A; Dhupar, A; Syed, S; Sawant, PR «Human oral dirofilariasis» (en anglès). Trop Parasitol, 2018 Jul-Des; 8 (2), pp: 110-113. DOI: 10.4103/tp.TP_49_18. PMC: 6329264. PMID: 30693219 [Consulta: 21 desembre 2024].
* ↑ Wijekoon, N; Antony, D; Muhunthan, T; Samarasinghe, M «Dirofilariasis Causing Pediatric Acute Scrotum: A Case Series and Review of the Literature» (en anglès). J Indian Assoc Pediatr Surg, 2024 Jul-Ag; 29 (4), pp: 356-359. DOI: 10.4103/jiaps.jiaps_268_23. PMC: 11324078. PMID: 39149436 [Consulta: 23 febrer 2025].
* ↑ Pansini, A; Magenes, VC; Casini, F; Guida, G; De Sanctis, M; et al «Testicular Dirofilariasis in an Italian 11-Year-old Child» (en anglès). Pediatr Infect Dis J, 2022 Des 1; 41 (12), pp: e539-e540. ISSN: 1532-0987. PMC: 10949973. PMID: 36102701 [Consulta: 21 gener 2025].
* ↑ Joseph, M; Krishna, MM; Vijayan, A «Human Subcutaneous Dirofilariasis» (en anglès). Cureus, 2023 Mar 7; 15 (3), pp: e35879. DOI: 10.7759/cureus.35879. PMC: 10079807. PMID: 37033502 [Consulta: 21 desembre 2024].
* ↑ Dosemane, D; Khadilkar, MN; Sriperumbudur, S; Aggarwal, I «Unusual cause of unilateral facial oedema: intramuscular dirofilariasis» (en anglès). Eur Arch Otorhinolaryngol, 2023 Set; 280 (9), pp: 4291-4293. DOI: 10.1007/s00405-023-08057-y. PMC: 10382336. PMID: 37310453 [Consulta: 21 gener 2025].
* ↑ Sethi, A; Puri, V; Dogra, N «An unusual presentation of lacrimal gland dirofilariasis» (en anglès). Indian J Ophthalmol, 2017 Jul; 65 (7), pp: 615-617. DOI: 10.4103/ijo.IJO_847_16. PMC: 5549417. PMID: 28724822 [Consulta: 23 gener 2025].
* ↑ Valčiukaitė-Žilinskienė, R; Zablockienė, B; Zablockis, R «Dirofilariasis presenting as pleural effusion: a rare case report with unusual manifestations and treatment modalities» (en anglès). BMC Pulm Med, 2024 Jul 15; 24 (1), pp: 340. DOI: 10.1186/s12890-024-03154-y. PMC: 11250957. PMID: 39010032 [Consulta: 4 gener 2025].
* ↑ Simón, F; Diosdado, A; Siles-Lucas, M; Kartashev, V; González-Miguel, J «Human dirofilariosis in the 21st century. A scoping review of clinical cases reported in the literature» (en anglès). Transbound Emerg Dis, 2022 Set; 69 (5), pp: 2424-2439. DOI: 10.1111/tbed.14210. ISSN: 1865-1674. PMID: 34197050 [Consulta: 28 novembre 2024].
* ↑ Mathison, BA; Couturier, MR; Pritt, BS «Diagnostic Identification and Differentiation of Microfilariae» (en anglès). J Clin Microbiol, 2019 Set 24; 57 (10), pp: e00706-19. DOI: 10.1128/JCM.00706-19. PMC: 6760958. PMID: 31340993 [Consulta: 22 octubre 2024].
* ↑ Pietrzak, D; Łuczak, LW; Wiśniewski, M «Beyond Tradition: Exploring Cutting-Edge Approaches for Accurate Diagnosis of Human Filariasis» (en anglès). Pathogens, 2024 Maig 24; 13 (6), pp: 447. DOI: 10.3390/pathogens13060447. PMC: 11206659. PMID: 38921745 [Consulta: 22 octubre 2024].
* ↑ Pupić-Bakrač, J; Pupić-Bakrač, J; Beck, A; Jurković, D; et al «Dirofilaria repens microfilaremia in humans: Case description and literature review» (en anglès). One Health, 2021 Ag 12; 13, pp: 100306. DOI: 10.1016/j.onehlt.2021.100306. PMC: 8385151. PMID: 34466651 [Consulta: 4 novembre 2024].
* ↑ Greene, SE; Huang, Y; Fischer, K; Rosa, BA; Martin, J; Mitreva, M; Yates, D; Wanji, S; Kamgno, J; Budge, PJ; et al «A novel antigen biomarker for detection of high-level of Loa loa microfilaremia» (en anglès). PLoS Negl Trop Dis, 2024 Set 3; 18 (9), pp: e0012461. DOI: 10.1371/journal.pntd.0012461. PMC: 11398663. PMID: 39226306 [Consulta: 22 octubre 2024].
* ↑ Greene, SE; Fischer, K; Choi, YJ; Curtis, KC; Budge, PJ; Mitreva, M; King, CL; et al «Characterization of a novel microfilarial antigen for diagnosis of Wuchereria bancrofti infections» (en anglès). PLoS Negl Trop Dis, 2022 Maig 23; 16 (5), pp: e0010407. DOI: 10.1371/journal.pntd.0010407. PMC: 9126377. PMID: 35604906 [Consulta: 25 octubre 2024].
* ↑ Nicolini, AL; Tamarozzi, F; Pomari, E; Mistretta, M; Camera, M; Sepulcri, C; et al «Loiasis from where you don't expect it: an illustrative case of misled diagnosis» (en anglès). J Travel Med, 2022 Nov 4; 29 (7), pp: taac060. DOI: 10.1093/jtm/taac060. PMC: 9635057. PMID: 35532187 [Consulta: 24 octubre 2024].
* ↑ Díaz-Menéndez, M; Norman, F; Monge-Maillo, B; Pérez-Molina, JA; López-Vélez, R «Las filariasis en la práctica clínica» (en castellà). Enferm Infecc Microbiol Clin, 2011 Des; 29 (Supl 5), pp: 27-37. DOI: 10.1016/S0213-005X(11)70041-6. ISSN: 1578-1852. PMID: 22305667 [Consulta: 10 desembre 2024].
* ↑ Jiménez, M; González, LM; Bailo, B; Blanco, A; García, L; Pérez-González, F; et al «Diagnóstico diferencial de filariasis importada mediante técnicas moleculares (2006-2009)» (en castellà). Enferm Infecc Microbiol Clin, 2011 Nov; 29 (9), pp: 666-671. DOI: 10.1016/j.eimc.2011.06.012. ISSN: 1578-1852. PMID: 21906850 [Consulta: 25 octubre 2024].
* ↑ Hakeem, A Mahmood, A «Microfilaria in a thyroid nodule discovered by fine needle aspiration cytology» (en anglès). Ci Ji Yi Xue Za Zh, 2016 Gen-Mar; 28 (1), pp: 27-28. DOI: 10.1016/j.tcmj.2014.07.007. PMC: 5509177. PMID: 28757714 [Consulta: 24 octubre 2024].
* ↑ Adhikary, M; Pandey, K; Lamichhane, S; Pandey, P «A case report on rare finding of microfilaria in pus sample of an ulcer over elephantiasis leg» (en anglès). Clin Case Rep, 2023 Oct 20; 11 (10), pp: e8102. DOI: 10.1002/ccr3.8102. PMC: 10589395. PMID: 37867533 [Consulta: 9 febrer 2025].
* ↑ Chakraborty, S; Saha, M; Pradhan, SG; Biswas, S «Microfilaria Infection in Metastatic Node in a Case of Breast Carcinoma» (en anglès). J Midlife Health, 2019 Jul-Set; 10 (3), pp: 153-155. DOI: 10.4103/jmh.JMH_5_19. PMC: 6767959. PMID: 31579198 [Consulta: 20 desembre 2024].

## Bibliografia

* Stephano, Mussa A.; Mayengo, Maranya M.; Irunde, Jacob I.; Kuznetsov, Dmitry. Sensitivity analysis and parameters estimation for the transmission of lymphatic filariasis (en anglès). Heliyon, 2023 Set 17; 9 (9), pp: e20066. PMID: 37810166. DOI 10.1016/j.heliyon.2023.e20066 [Consulta: 23 octubre 2024].
* Freitas, Luzia T.; Khan, Mashroor Ahmad; Uddin, Azhar; Halder, Julia B.; Singh-Phulgenda, Sauman; Raja, Jeyapal Dinesh; Balakrishnan, Vijayakumar; et al The lymphatic filariasis treatment study landscape: A systematic review of study characteristics and the case for an individual participant data platform (en anglès). PLoS Negl Trop Dis, 2024 Gen 16; 18 (1), pp: e0011882. PMID: 38227595. DOI 10.1371/journal.pntd.0011882 [Consulta: 22 octubre 2024].
* Risch, Frederic; Kazakov, Alexander; Specht, Sabine; Pfarr, Kenneth; Fischer, Peter U.; et al. The long and winding road towards new treatments against lymphatic filariasis and onchocerciasis (en anglès). Trends Parasitol, 2024 Set; 40 (9), pp: 829-845. PMID: 39122645. DOI 10.1016/j.pt.2024.07.005 [Consulta: 22 octubre 2024].
* Lawford, Harriet; Mayfield, Helen; Amosa-Lei Sam, Filipina; Viali, Satupaitea; Kamu, Tito; et al. Anti-filarial antibodies are sensitive indicators of lymphatic filariasis transmission and enable identification of high-risk populations and hotspots (en anglès). Int J Infect Dis, 2024 Oct; 147, pp: 107194. PMID: 39074737. DOI 10.1016/j.ijid.2024.107194 [Consulta: 17 desembre 2024].
* Bytyqi, Agnesa; Karas, Chiara; Pechmann, Klara; Ramharter, Michael; Mischlinger, Johannes. Oro-facial filariasis-A systematic review of the literature (en anglès). PLoS Negl Trop Dis, 2024 Nov 6; 18 (11), pp: e0012610. PMID: 39504323. DOI 10.1371/journal.pntd.0012610 [Consulta: 19 novembre 2024].
* Graves, Patricia M.; Scott, Jessica L.; Berg Soto, Alvaro; Widi, Antin Y. N.; Whittaker, Maxine; et al. Laboratory Comparison of Rapid Antigen Diagnostic Tests for Lymphatic Filariasis: STANDARD Q Filariasis Antigen Test (QFAT) Versus Bioline Filariasis Test Strip (FTS) (en anglès). Trop Med Infect Dis, 2025 Gen 14; 10 (1), pp: 23. PMID: 39852674. DOI 10.3390/tropicalmed10010023 [Consulta: 10 març 2025].
* Manavi, Mohammad Amin; Jafari, Razieh Mohammad; Shafaroodi, Hamed; Sharifzadeh, Mohammad; Dehpour, Ahmad Reza. Ivermectin as a promising therapeutic option for onchocerciasis-associated epilepsy (en anglès). Epilepsia Open, 2025 Feb; 10 (1), pp: 361-367. PMID: 39585722. DOI 10.1002/epi4.13107 [Consulta: 14 febrer 2025].

## Enllaços externs

* Filariasis, Nematodos tisulares y ectopicos Rodríguez, A. 2021 Jun (en castellà)